CELEX: 62011TN0518
Language: sk
Date: 2011-09-27 00:00:00
Title: Vec T-518/11: Žaloba podaná 27. septembra 2011 — BTL Diffusion/ÚHVT — dm-drogerie markt (babyTOlove)

3.12.2011   
            
            
               SK
            
            
               Úradný vestník Európskej únie
            
            
               C 355/23
            
         Žaloba podaná 27. septembra 2011 — BTL Diffusion/ÚHVT — dm-drogerie markt (babyTOlove)
   (Vec T-518/11)
   2011/C 355/42
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: BTL Diffusion (Saint Cloud, Francúzsko) (v zastúpení: A. Berendes, lawyer)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: dm-drogerie markt GmbH & Co. KG (Karlsruhe, Nemecko)
   
      Návrhy
   
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (Ochranné známky a vzory) R 883/2010-2 z 8. júla 2011 v rozsahu, v akom i) prijalo námietku a zamietlo zápis namietanej ochrannej známky Spoločenstva pre „chirurgické lekárske, zubné a zverolekárske prístroje a nástroje, ortopedické výrobky; materiály na šitie“ v triede 10 a „oblečenie, obuv, pokrývky hlavy“ v triede 25, a ii) zamietlo žiadosť žalobkyne na zrušenie napadnutého rozhodnutia na základe dôvodu neuvedeného v odvolaní v rozsahu, v akom prijalo námietku pre „hry a hračky; gymnastické a športové náradie neuvedené v iných triedach“ v triede 28, a
            
         
               —
            
            
               potvrdiť rozhodnutie v časti „umelé končatiny, oči a zuby“ v triede 10 a „ozdoby na vianočný stromček“ v triede 28.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka „babyTOlove“ pre tovary v triedach 10, 25 a 28 — prihláška ochrannej známky Spoločenstva č. 7104219.
   
      Majiteľ ochrannej známky alebo označenia namietaných v námietkovom konaní: ďalší účastník konania pred odvolacím senátom.
   
      Namietaná ochranná známka alebo označenie: zapísaná medzinárodná slovná ochranná známka „babylove“ č. 935598 pre tovary v triedach 3, 5, 8, 9, 10, 11, 12, 16, 18, 20, 21, 24, 25, 26, 28, 29, 30 a 32; zapísaná medzinárodná slovná ochranná známka „Baby Love“ (č. 979365) pre tovary v triedach 3, 5, 8, 9, 10, 11, 12, 16, 18, 20, 21, 24, 25, 26, 28, 29, 30 a 32.
   
      Rozhodnutie námietkového oddelenia: čiastočné prijatie námietky.
   
      Rozhodnutie odvolacieho senátu: čiastočné zrušenie rozhodnutia námietkového oddelenia, prijatie námietky a zamietnutie zápisu namietanej ochrannej známky Spoločenstva pre tovary v triedach 10 a 25, v zostávajúcej časti zamietnutie odvolania.
   
      Dôvody žaloby: porušenie nariadenia Rady č. 207/2009 v rozsahu, v akom odvolací senát nesprávne posúdil pravdepodobnosť zámeny.